З  А П  И  С  Н  И  К

Од осуманесетата редовна седница на Советот на општина Чешиново-Облешево, одржана на ден 23.12.2022 година,во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Анита Колева и Сане Стојанов.
Отсутен: Боби Ѓоргиев
Присутни и: Градоначалникот г-н Далибор Ангелов, Игор Јанев – претставник на ЈПКД „Облешево“ и Милена Параклиев – Одговорен сметководител во општината.
Записникот го води Драгица Горгиевска – Раководител на Одделение за  нормативно-правни работи во општината
	Записникот од седумнаесетата редовна седница се стави на разгледување.
	Забелешки на Записникот од четиринаесетата редовна седница:
	-Сане Стојанов
Да се извинам и да кажам дека денес на седницата можам да присуствувам до 9.45 часот, поради приватни обврски ќе морам порано да ја напуштам седницата.
Забелешката се однесува на моето излагање околу сумата од 50.000,00 денари зборував за пакетчињата за децата дали таа сума е голема. Зборуваме дека општината нема пари и тоа нека биде еден симболичен податрок за Нова Година , не мора сите средства да се потрошат. Доволно е само внимание за децата.

	Се премина на гласање по Записникот .
	Записникот со забелешката од Сане Стојанов се усвои едногласно.

	За осумнаесетата редовна седница Претседателот го предложи следниот:

Дневен ред,
1. Програма за работа на ЈПКД „Облешево“ за 2023 година
2. Одлука за давање на согласност за утврдување на вредноста на бодот за пресметување на плата во ЈПКД „Облешево“ за 2023 година
3. Информација за наплата на даноците во општина Чешиново-Облешево во 2022 година
4. Информација за наплата на закупнините за деловни простории сопственост на општина Чешиново-Облешево во 2022 година
5. Предлог-Одлука за наплата на комунални такси за користење на улиците со патнички, товарни моторни возила, автобуси, специјални возила и мотоцикли за 2023 година
6. Предлог - Буџет на општина Чешиново-Облешево за 2023 година
7. Одлука за извршување на Буџетот на општина Чешиново-Облешево за 2023
8. Одлука за утврдување на бодот за пресметување на плати на државните службеници во општина Чешиново-Облешево за 2023 година
9. Буџетски календар за 2023 година
10. Одлука за благајнички максимум за 2023 година
11. Предлози, прашања и барања
                                     
Дополнување на Дневниот ред.

-Игор Јанев
       Од Јавното Претпријатие има барање за дополнување на Дневниот ред со Одлука за давање на Согласност на Одлуката за пренамена на средства во Буџетот на претпријатието за 2022 година поради исплата на регрес за годишен одмор за 2022 година, во ЈПКД „Облешево“). Истата е помината на Управен и Надзорен одбор, дадено е зелено светло за исплата на регрес. Предвидени се средства во Буџетот на претпријатието. Исплатата на регресот за годишен одмор е и Законска обврска.

-Драгица Горгиевска
Во материјалите имате добиено Предлог Одлука за давање согласност  на  Измени и дополнување на Годишниот план за вработување за 2023 година и за  обезбедени средства за  планираните вработувања и унапредувања а додека при дефинирање на Дневниот ред имам испуштено да ја ставам како Точка на Дневен ред. Барам ова да се стави како дополнување. 
Исто така доставено е Барање од Хапа Фарм за донесување на Одлука за прифаќање на Иницијатива за изработка на Урбанистички проект вон опфат на урбанистички план за изградба на објекти за лесна фармацевтска индустрија со класа на намена Г2.2 на КП 2009/1, 2011/1,2021, 2022, 2023, 2027, 2028, 2029, 2030, 2033, 2034, 2035, 2038, 2041, 2042, 2043, 2044 и делови од КП 2016, 2024, 2025, 2026, 2031, 2032, 2036, 2037, 2039, 2040 КО Спанчево вон град, Општина Чешиново-Облешево. За ваквите и слични Барања знаете дека Барателот ги сноси трошоците за нивна реализација, но истите треба да минат преку општината.

	-Орце Митров
	Бидејки имам многу јавувања во врска со Барањето на Фудбалскиот клуб предлагам да донесеме уште една Одлука за финансирање на истиот. Да завршиме еднаш со тоа Барање.
	
Со 11 гласа ЗА се усвои Дневниот ред со дополнувањето.

Предлогот Одлука за давање на Согласност на Одлуката за пренамена на средства во Буџетот на претпријатието за 2022 година поради исплата на регрес за годишен одмор за 2022 година, во ЈПКД „Облешево“ ќе се разгледа како Точка 3. Точките 3, 4 и 5 преминуват во Точки 4, 5 и 6.
Предлогот Одлука за давање согласност  на  Измени и дополнување на Годишниот план за вработување за 2023 година и за  обезбедени средства за  планираните вработувања и унапредувања ќе се разгледа како Точка 7.
Предлогот Одлука за прифаќање на Иницијатива за изработка на Урбанистички проект вон опфат на урбанистички план за изградба на објекти за лесна фармацевтска индустрија со класа на намена Г2.2 на КП 2009/1, 2011/1,2021, 2022, 2023, 2027, 2028, 2029, 2030, 2033, 2034, 2035, 2038, 2041, 2042, 2043, 2044 и делови од КП 2016, 2024, 2025, 2026, 2031, 2032, 2036, 2037, 2039, 2040 КО Спанчево вон град, Општина Чешиново-Облешево ќе се разгледа како Точка 8.
Предлогот Одлука за дополнување на Одлуката за одобрување на финансиски средства на Фудбалски клуб академија Чешиново-Облешево  за реализација на проект Спорт-Фудбал бр.08-1965/1 од 25.10.2022 година ќе се разгледа како Точка 9.
Точките 6, 7, 8, 9, 10 и 11 преминуват во Точки  10, 11, 12, 13, 14 и 15.


1 Точка (Програма за работа на ЈПКД „Облешево“ за 2023 година)

-Игор Јанев
Даде објаснување на писмената Програма за работа на ЈПКД „Облешево“ за 2023 година.
-Слаџана Ангелова
Дали може да се дообјасни ставката во делот на финансискиот план, приходи и расходи за смет и канализација?
-Игор Јанев
Средствата се за тековно одржување. Во населените места каде ЈПКД стопанисува со водоводот се наплаќа од метар кубен, а во останатите населени места по 50 денари месечно
-Слаџана Ангелова
Дали и за вода се пресметува на тој начин?
-Игор Јанев
Да, тоа е според количина на потрошена вода.
-Слаџана Ангелова
Побарувања кон општина Чешиново-Облешево?
-Игор Јанев
Тоа се работите од јавен интерес. Одржување на паркови и зеленила, зимско одржување. Одржување на стари улични осветлувања ( на позафрлени места). Тоа е за дефекти кои не ги презема фирмата со која е склучен Договор за Јавно Приватно Партнерство.
-Слаџана Ангелова
Надоместоци на членови на Управен и Надзорен Одбор дали се плаќаат?
-Игор Јанев
Да.
-Сане Стојанов
	Во врска со водоводите со кои управуват Месните Заедници. Кога се испитува водата за пиење кој го плаќа надоместокот на Центарот за јавно здравје?
	-Игор Јанев
Колку што ми е познато во Соколарци Месната Заеница има превземено некои обврски. Кога се земат примероци од места со индивидуални бушотини мислам дека тој што ја бара услугата тој плаќа.
-Сане Стојанов
Да се преиспита што е законски а што не е. Со водоводите треба да стопанисува Јавното Претпријатие. Законски тие треба да се превземат, да бидат на управување на Јавното Претпријатие. Што доколку се јави некој проблем со кавалитетот на водата кај водоводи со кои не стопанисува Јавното Претпријатие, кој во тој случај ќе сносе одговорност ако поради квалитетот на водата има болни луѓе?
-Игор Јанев
Ова прашање се провлекува со години и за жал останува нерешено. Не е работата да се оди со насилен механизам за да бидат превземени водоводите. Имавме и укажувања и насоки од Државен инспекторат во врска со ова прашање. Бараа да се посочат лицата со име и презиме кои управуват со водоводите и кои собираат приход од истите. Но ние не сме истражен орган за да даваме непроверени информации. Имаше и од страна на МВР некоја активност во врска со ова прашање. Не знам од кои причини и кој има интервенирано, но мислам дека таа работа беше запрена. Тоа се водоводи кои се во лоша состојба и имаат повеќе загуба отколку приходи. Советот мора да размисли за ова прашање и за превземање на водоводите. Не може Јавното претпријатие да управува само со два водоводи. Квалитетот на услугата сигурно ќе биде подобар, претпријатие ќе управува со истите и постои можност и за вработувања. Кога се јават дефекти, барањата се до општината финансиски да помогне да се реши проблемот. Општината има право да не превземе ништо во вакви случаи бидејки тие системи не се нејзини.

-Сане Стојанов
Сето ова јас го знам, но како ќе се превземат овие водоводи. На прашањето преска доколку се случи некој проблем околу здравјето на луѓето поради квалитетот на вода кој ќе има одговорност дали Месната Заедница или општината што не ги превземала водоводите? Мора ние да работиме во согласност со Закон. 96та година општината беше со буџет од само 1 милион. Мора да работиме за да се развива општината.
-Игор јанев
Се согласувам дека од некаде мора да се почне. Првиот чекор што според мене треба да се направи е да се разговара. Да се формира работно тело од Советот и од нас како Јавно Претпријатие кое ќе стопанисува со водоводите. Да им се објасни на граѓаните дека имаме насоки од Државниот инспекторат во врска со ова прашање. Законот е таков, не може поединци што не се правни лица да стопанисуват со објекти од јавен интерес. Голем број на луѓе се заинтересирани да ги предадат водоводите, но интерес пројавуват само кога ќе бидат во некоја лоша состојба. Како што кажав прво треба да се почне со разговор.
-Сане Стојанов
Јавното Претпријатие има директор, има Управен одбор, со разбирање треба да се реши оваа ситуација.
-Орце Митров
Во Теранци водоводот односно водата доаѓа по природен пат. Не е спорно да се земе водоводот од страна на Јавното претпријатие, но прашањето е како ќе се снабдува со вода.
-Игор Јанев
Колку што ми е познато во Теранци има проблем со снабдување со вода на горните маала. Доколку се преземе водоводот од Јавното претпријатие нема да биде така. Ако тарифирањето е по метар кубен на потрошена вода тие од долните маала нема неконтролирано да ја пуштат водата да тече и цело село ќе има вода.
-Орце Митров
Јас кога бев Градоначалник направивме проект сите села да се снабдуваат со вода за пиење не само Теранци по природен пат. Треба да се најде тој проект.
Друго сакам да искористам прилика и да кажам на претставникот на Јавното Претпријатие а се однесува за гробиштата во село Теранци. Само на мене најмалку 10 лица ми се пожалија. Состојбата е катастрофална со паднати гранки од сите страни. Ќе ги скршат надгробните споменици и кој ќе ја сноси одговорноста. Испаѓа дека надоместокот кој е утврден и се наплаќа од граѓаните е само Јавното претпријатие да собира приход. За да се преземат водоводите ЈПКД треба да стекне поголема доверба од граѓаните.

По дискусијата се премина на гласање.

Со 11 гласа ЗА се донесе Одлука за усвојување на Програмата	за работа на ЈПКД „Облешево“ за 2023 година.

2 Точка (Одлука за давање на согласност за утврдување на вредноста на бодот за пресметување на плата во ЈПКД „Облешево“ за 2023 година)

	-Игор Јанев
Даде објаснување на Предлог-Одлуката.
-Сане Стојанов
Колку што можам да забележам од Вашето излагање односно од писмениот материјал вредноста на бодот се намалува?

-Игор Јанев
Има нов Правилник за пресметка на платите. Претходно вредноста беше ставена до горната граница, но сега со правилникот начинот на пресметка е друг. Има компонента основна плата, звање, обрзование. Нема да се намалат платите ако тоа беше прашањето.
-Сане Стојанов
Основната плата повторно е иста?
-Игор Јанев
Ќе има промена кај одредени звања.

Се премина на гласање.
Со 11 гласа ЗА се донесе Одлуката за давање на согласност за утврдување на вредноста на бодот за пресметување на плата во ЈПКД „Облешево“ за 2023 година.

3 Точка (Одлука за  давање на Согласност на Одлуката за пренамена на средства во Буџетот на претпријатието за 2022 година поради исплата на регрес за годишен одмор за 2022 година, во ЈПКД „Облешево“)

Без дискусија со 11 гласа ЗА се донесе Одлуката за давање на Согласност на Одлуката за пренамена на средства во Буџетот на претпријатието за 2022 година поради исплата на регрес за годишен одмор за 2022 година, во ЈПКД „Облешево“.

	4 Точка (Информација за наплата на даноците во општина Чешиново-Облешево во 2022 година)

Без дискусија со 11 гласа ЗА се донесе Одлука за усвојување на Информацијата за наплата на даноците во општина Чешиново-Облешево во 2022 година.

5 Точка (Информација за наплата на закупнините за деловни простории сопственост на општина Чешиново-Облешево во 2022 година)

-Слаџана Ангелова
Зошто се дозволува да се дојде до застарување на побарувањата. Доколку некој не плаќа закупнина повеќе од три месеци да се превземат мерки за наплата или раскинување на Договорот.
-Сане Стојанов
Поради која причина се застарени тие побарувања? Некој го има дозволено тоа, некој го има злоупотребено тоа.
Нешто што паѓа во очи во оваа Информација е долгот кој го има директорот на Јавното Препријатие по основ на Договор за закуп. 108.000,00 денари. Можеби има некоја сума за пребивање но сепак сметам дека овој долг треба да се измири. Ние треба да бидеме за пример на другите. Кај тие што должат да се праќаат опомени.

Се премина на гласање.
Од присутни 10 членови на Советот во просторијата за време на гласањето со 9 гласа ЗА и 1 глас Воздржан се донесе Одлука за наплата на закупнините за деловни простории сопственост на општина Чешиново-Облешево во 2022 година.
-Градоначалникот
Нема правен основ за да се пребие долгот по основ на Закупнини. Барем јас откако сум на функцијата Градоначалник не дозволувам да дојде до застарување на долговите. Сите се исти пред законот и тој што должи мора да го измири долгот.
6 Точка (Предлог-Одлука за наплата на комунални такси за користење на улиците со патнички, товарни моторни возила, автобуси, специјални возила и мотоцикли за 2023 година)

Без дискусија од присутни 10 членови на Советот во просторијата за време на гласањето Едногласно се донесе Одлуката за наплата на комунални такси за користење на улиците со патнички, товарни моторни возила, автобуси, специјални возила и мотоцикли за 2023 година.

7 Точка (Одлука за давање согласност  на  Измени и дополнување на Годишниот план за вработување за 2023 година и за  обезбедени средства за  планираните вработувања и унапредувања)

-Драгица Горгиевска
Во 2022 година не се реализираа планираните унапредувања за кои Вие донесовте Одлука, истите се поместуваат за 2023 година. Знаете дека вредноста на бодот за пресметкла на плати ја утврдува Владата и со години истата е непроменета. За жал администрацијата зема скоро па најниски плати, единствен начин да се стимулира вработениот е со негово унапредување во повисоко звање. Со години дел од вработените работат со најниски звања.

Без дискусија од присутни 10 членови на Советот во просторијата за време на гласањето Едногласно се донесе Одлуката за Измени и дополнување на Годишниот план за вработување за 2023 година и за  обезбедени средства за  планираните вработувања и унапредувања.

8 Точка (Одлука за прифаќање на Иницијатива за изработка на Урбанистички проект вон опфат на урбанистички план за изградба на објекти за лесна фармацевтска индустрија со класа на намена Г2.2 на КП 2009/1, 2011/1,2021, 2022, 2023, 2027, 2028, 2029, 2030, 2033, 2034, 2035, 2038, 2041, 2042, 2043, 2044 и делови од КП 2016, 2024, 2025, 2026, 2031, 2032, 2036, 2037, 2039, 2040 КО Спанчево вон град, Општина Чешиново-Облешево)

Без дискусија од присутни 10 членови на Советот во просторијата за време на гласањето Едногласно се донесе Одлуката  за прифаќање на Иницијатива за изработка на Урбанистички проект вон опфат на урбанистички план за изградба на објекти за лесна фармацевтска индустрија со класа на намена Г2.2 на КП 2009/1, 2011/1,2021, 2022, 2023, 2027, 2028, 2029, 2030, 2033, 2034, 2035, 2038, 2041, 2042, 2043, 2044 и делови од КП 2016, 2024, 2025, 2026, 2031, 2032, 2036, 2037, 2039, 2040 КО Спанчево вон град, Општина Чешиново-Облешево.

9 Точка (Одлука за дополнување на Одлуката за одобрување на финансиски средства на Фудбалски клуб академија Чешиново-Облешево  за реализација на проект Спорт-Фудбал бр.08-1965/1 од 25.10.2022 година)

-Милена Параклиев
Како што беше кажано на претходната седница од Ваша страна, го побарав Влатко Коцев да достави документација во врска со направените трошоци за Фудбалскиот клуб. Тој ги донесе документите, но тие повторно не се комплетни. Ова го кажав и на Комисијата за финансии а истото е забележано и во Записникот од седницата на Комисијата.
Доколку се погледне фактурата од Еуро контрол на пример ќе се виде дека е точено гориво во ист саат на ист датум повеќе пати.
-Франческо Наков
Прашав зошто е тоа така и ми се објасни дека тоа е поради тоа што не патувале со комбе туку со повеќе коли и во сите коли е ставано гориво.
-Милена Параклиев
Ситаација 30.10.2022 година ниту имам дестинација каде е патувано, ниту имам Записник од тој ден од одигран натпревар. Ниту еден Записник не е доставен.
-Оерце Митров
Да му се објасни што треба да се донесе, сигурно тој не знае. Ако сметате дека не е во ред, да не се врши плаќање по тој основ.
-Милена Параклиев
Овие фактури не можам да ги прифатам по никаков основ. Котизација 30.000,00 денари. Овој документ не е во ред. Не е во ред фактурата, пишува количина 1. Што значи количина 1 навистина не ми е јасно.
-Градоначалник
Котизација е платена на ФК Чешиново, од нивна страна беше кажано дека за да се искористи тоа што е платена котизацијата понатаму како наследник ќе продолжи да се натпреварува Фудбалсакат академија.
-Милена Параклиев
Да на Чешиново 2015 е платена котизацијата.
-Градоначалникот
Нели е признаето тоа? Колку што се сеќавам потпишав да се платата 40.000,00 денари.
-Милена Параклиев
На Митко е платено 60.000,00 денари.
-Орце Митров
Ние да донесеме Одлука па Вие после гледајте со документи што и како ќе се средува.
-Боби Ѓоргиев
Нека биде сума до 150.000,00 денари.
-Градоначалникот
Грешката е направена на самиот старт. Сите средства што се одобруват се слеваат на една те иста сметка. И за стативи и за Илинденски игри и за превоз на децата и сега за фудбалскиот клуб. НВО по нештата е непрофитна организација, а освен овие средства и од децата се наплаќа по 700,00 денари месечна членарина.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за дополнување на Одлуката за одобрување на финансиски средства на Фудбалски клуб академија Чешиново-Облешево  за реализација на проект Спорт-Фудбал бр.08-1965/1 од 25.10.2022 година.
Се прифати предлогот од Боби Ѓоргиев и се одобрија средства до 150.000,00 денари за кои барателот ќе приложи уредна документација заклучно со 31.12.2022 година.

10 Точка (Предлог - Буџет на општина Чешиново-Облешево за 2023 година)

-Анита Колева
Комисијата за финансии и буџет одржа седница на која беше разгледан Буџетот на општината за 2023 година, проекциите на Буџетот за 2024 и 2025 година како и останатите Одлуки поврзани со Буџетот. Од седницата на Комисијата изготвен е Записник кој Ви е доставен. Комисијата по разгледување на Буџетот му предлага на Советот истиот да биде донесен.

Се премина на гласање.
Од присутни 10 членови на Советот во просторијата за време не гласањето Едногласно се донесе Буџетот на општина Чешиново-Облешево за 2023 година.

11 Точка (Одлука за извршување на Буџетот на општина Чешиново-Облешево за 2023)

Без дискусија од присутни 10 членови на Советот во просторијата за време на гласањето Едногласно се донесе Одлуката за извршување на Буџетот на општина Чешиново-Облешево за 2023.

12 Точка (Одлука за утврдување на бодот за пресметување на плати на државните службеници во општина Чешиново-Облешево за 2023 година)

Без дискусија од присутни 10 членови на Советот во просторијата за време на гласањето Едногласно се донесе Одлуката за утврдување на бодот за пресметување на плати на државните службеници во општина Чешиново-Облешево за 2023 година.

13 Точка (Буџетски календар за 2023 година)

Без дискусија од присутни 10 членови на Советот во просторијата за време на гласањето Едногласно се донесе Буџетскиот калнедар за 2023 година.

14 Точка (Одлука за благајнички максимум за 2023 година)

Без дискусија од присутни 10 членови на Советот во просторијата за време на гласањето Едногласно се донесе Одлуката за благајнички максимум за 2023 година.

15 Точка ( Предлози, прашања и барања)

	Се прочита Барањето за финансиска помош за социјално загрозено семејство од Даниел Богатинов од с.Теранци.

	Со 10 гласа ЗА се донесе Одлука за финансиска помош од 3.000,00 денари.

[bookmark: _GoBack]	Со исцрпување на Дневниот ред заврши осумнаесетата редовна седница на Советот на општина Чешиново-Облешево.
	Седницата заврши во 10.30 часот.

